मोबाइल गर्म हुआ तो पैसेंजर ने क्रू मेंबर को बताया, उदयपुर से दिल्ली जा रही थी फ्लाइट
Air India Flight Passenger Mobile Explosion Incident एयर इंडिया की फ्लाइट में सोमवार को एक यात्री के मोबाइल में ब्लास्ट हो गया। फ्लाइट की तत्काल उदयपुर में इमरजेंसी लैंडिंग करवाई गई
एअर इंडिया की फ्लाइट में रविवार को एक हादसा होने से बच गया। दरअसल, उदयपुर से दिल्ली जा रही फ्लाइट में पैसेंजर का मोबाइल बहुत गर्म हो गया, तो पैसेंजर ने पायलट को इसकी जानकारी दी। विमान टेकऑफ होने ही वाला था, उससे पहले आनन-फानन में पायलट ने फ्लाइट को रोक दिया।
विमान में करीब 140 यात्री सवार थे। सभी सकुशल हैं। हालांकि इस बीच एक यात्री की तबियत भी खराब हो गई, जिसके कारण वह उदयपुर में ही उतर गया।
एअर इंडिया के सूत्रों के मुताबिक, डबोक स्थित महाराणा प्रताप हवाई अड्डे से दोपहर में फ्लाइट 470 ने नई दिल्ली के लिए उड़ान भरने वाला था। पैसेंजर ने पायलट को जानकारी दी तो विमान में सवार सभी यात्री घबरा गए।
विमान को रोकने के बाद तकनीकी जांच की गई। जांच पूरी होने के बाद विमान ने वापस दिल्ली के लिए उड़ान भरी। डबोक एयरपोर्ट के डायरेक्टर योगेश नगाइच ने भास्कर से बातचीत में बताया कि विमान को आखिरी मौके पर रुकवाया गया था।
इससे पहले मीडिया में जानकारी आई थी कि मोबाइल फटने के कारण विमान की इमरजेंसी लैंडिंग कराई गई, लेकिन एयरपोर्ट अथॉरिटी ने इस तरह की किसी घटना से इनकार किया है।